Diari Oficial de la Generalitat Valenciana


Sumari del DOGV 8870, del 30-07-2020 (2020/6128)

RESOLUCIÓ de 21 de juliol de 2020, de la consellera d'Innovació, Universitats, Ciència i Societat Digital, en la seua qualitat de presidenta del Consorci Espacial Valencià - Val Space Consortium (VSC), sobre delegació d'exercici de competències en el seu director gerent.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8870

Data del DOGV
:   30-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6128


Data del document
:   21-07-2020

Organisme emissor
:   Consorci Espacial València

Tipus de document
:   Resolució

RESOLUCIÓ de 21 de juliol de 2020, de la consellera d'Innovació, Universitats, Ciència i Societat Digital, en la seua qualitat de presidenta del Consorci Espacial Valencià - Val Space Consortium (VSC), sobre delegació d'exercici de competències en el seu director gerent. [2020/6128]  
El 28 de desembre de 2019 es va publicar en el Boletín Oficial del Estado el Reial decret 749/2019, de 27 de desembre, pel qual es va aprovar el Reglament de funcionament de l'Inventari d'Entitats del Sector Públic Estatal, Autonòmic i Local (INVENTE), en el que es desenrotllen les seues funcions, estructura, funcionament i efectes, d'acord amb les línies enunciades en els articles 82 i 83 de la Llei 40/2015, d'1 d'octubre, del règim jurídic del sector públic, i es configura INVENTE-REGISTRO com un registre públic administratiu en el qual s'inscriurà qualsevol acte que tinga incidència en l'inventari del sector públic institucional (SPI) definit en l'article 2 de la mencionada Llei 40/2015, d'1 d'octubre, del règim jurídic del sector públic.  
  
L'article 12 dels Estatuts del Consorci Espacial Valencià, aprovats per Acord de 12 de març de 2010, del Consell (DOGV 6227, 16.03.2010), atribueixen a la seua presidència diferents funcions, així com la possibilitat de delegació d'aquestes funcions en els vicepresidents o en el seu director gerent.  
L'article 9 de la Llei 40/2015, d'1 d'octubre, de règim jurídic del sector públic, estableix que els òrgans de les diferents administracions públiques podran delegar l'exercici de les competències que tinguen atribuïdes en altres òrgans de la mateixa administració, encara que no siguen jeràrquicament dependents, o en els organismes públics o entitats de dret públic vinculades o dependents d'aquelles.  
  
L'article 63.1 de la Llei 5/1983, de 30 de desembre, del Consell estableix que l'exercici de les competències pròpies de cada òrgan podrà ser delegat per aquest en l'òrgan jeràrquic immediat inferior, llevat que per l'aplicació del principi d'eficàcia siga aconsellable atribuir-lo a un altre òrgan, sense que càpia la delegació de competències delegades; establint-se en el número 6 del mateix precepte que les delegacions i les seues renovacions hauran de ser publicades en el Diari Oficial de la Generalitat Valenciana, i en les resolucions adoptades per delegació haurà de fer-se constar aquest extrem.  
Atenent l'habilitació que em confereix la normativa exposada, i a fi d'atendre el que disposa el Reial decret 749/2019, de 27 de desembre, pel qual es va aprovar el Reglament de funcionament de l'Inventari d'Entitats del Sector Públic Estatal, Autonòmic i Local (INVENTE), resolc:  
  
Primer  
Delegar en el director gerent del Consorci Espacial Valencià la competència per a la inscripció de qualsevol acte que siga preceptiu en compliment del Reial decret 749/2019, de 27 de desembre, pel qual es va aprovar el Reglament de funcionament de l'Inventari d'Entitats del Sector Públic Estatal, Autonòmic i Local (INVENTE).  
Els actes i resolucions que s'adopten en l'exercici de les competències delegades per aquesta resolució indicaran expressament aquesta circumstància per mitjà de la menció d'aquesta resolució i de la seua data de publicació en el Diari Oficial de la Generalitat Valenciana, en compliment d'allò que s'ha previst per l'article 9.3 de la Llei 40/2015, d'1 d'octubre, de règim jurídic del sector públic, i es consideraran dictades per l'òrgan delegatori.  
La present resolució produirà efectes a partir de l'endemà de la seua publicació en el Diari Oficial de la Generalitat Valenciana.  
  
València, 21 de juliol de 2020.- La consellera d'Innovació, Universitats, Ciència i Societat Digital, i presidenta del Consorci Espacial Valencià: Carolina Pascual Villalobos.